ג'ים גפיגן

ג'יימס כריסטופר גַפִיגֶן (באנגלית: James Christopher Gaffigan; נולד ב-7 ביולי 1966) הוא סטנדאפיסט, שחקן, מדבב, סופר ומפיק אמריקאי. גפיגן נולד באלג'ין, אילינוי שבארצות הברית, הצעיר מבין שישה ילדים. אמו מרשה (לבית מיטצ'ל) מתה מסרטן ב-1990. אביו מייקל אמברוז גפיגאן היה נשיא ומנכ"ל בנק באינדיאנה במשך כחמש עשרה שנים עד פרישתו ב-1991. הוא מת מסרטן ריאות ב-1999. למד באוניברסיטת פרדו במשך שנה אחת, לפני שעבר לבית הספר לעסקים באוניברסיטת ג'ורג'טאון, שם סיים את לימודיו ב-1988 עם תואר בפיננסיים. בשנת 1990 עבר לניו יורק על מנת לעסוק בקומדיה. הוא מצא עבודה בפרסום והיה עובד ביום ולוקח שיעורי משחק בלילה. בשנת 1999 הופיע לראשונה בתוכנית "The Late Show with David Letterman", ומאז התחיל להשתתף בקביעות בתוכניות אירוח שונות ולהופיע במועדוני קומדיה. במהלך השנים הקליט מספר ספיישלים של סטנדאפ, וחלקם היו מועמדים לפרס גראמי. גפיגן הופיע בלמעלה מ-200 פרסומות בטלוויזיה. ב-2012 נכלל ברשימת עשרת הקומיקאים המרוויחים ביותר בארצות הברית. גפיגן שיחק במספר רב של סרטים וסדרות, ביניהם תפקידי משנה ב"פתאום 30", "שוב בן 17", "סיפור מצחיק", "טסלה", "מכושפת 2", "חוק וסדר", "חוק וסדר: מדור מיוחד", "אד", "סקס והעיר הגדולה", "חוק וסדר: כוונה פלילית", "טיסת הקונקורד", "רופא להשכיר", "פורטלנדיה", "סטאר נגד כוחות הרשע", "קימי שמידט" ועוד. הוא אף שימש כמדבב, לעיתים כדמות הראשית, במספר סרטים וסדרות, ביניהם "אבא אווזה", "מפלצת של מלון 3: יוצאים לחופשה", "פליימוביל: הסרט", "לוקה", "מפלצת של מלון: הפוך על הפוך", "פיטר פן וונדי", "ד"ר כץ, מטפל מקצועי", "ההמבורגרים של בוב", "סטארגירל", "ריק ומורטי" ועוד. בשנים 2000–2001 שיחק בתפקיד ראשי בסדרת הטלוויזיה "ברוכים הבאים לניו יורק" (אנ'). בשנים 2001–2002 שיחק בתפקיד ראשי בסדרת הטלוויזיה "המופע של אלן" (אנ'), לצד אלן דג'נרס. בשנים 2003–2004 שיחק בשבעה פרקים מהעונה השישית של סדרת הטלוויזיה "מופע שנות ה-70". בשנים 2006–2010 שיחק בתפקיד ראשי ב-40 פרקים של סדרת הטלוויזיה "הבנים שלי" (אנ'). בשנת 2015 כתב, הפיק וכיכב בסיטקום "The Jim Gaffigan Show", המבוסס על חייו. בשנת 2020 שיחק בדרמת הפשע הקנדית "מטרה מספר אחת" (אנ') לצד ג'וש הארטנט. בשנת 2022 שיחק לצד ראיין פיליפה במותחן הפעולה "מסלול התנגשות" (אנ'). גפיגן היה מועמד שש פעמים לפרס גראמי לאלבום הקומדיה הטוב ביותר (בשנים 2013, 2015, 2018–2021), אך לא זכה. בשנת 2014 זכה בפרס הקומדיה האמריקאי (אנ'). ג'ים נשוי לשחקנית ג'ני גפיגן, ולזוג חמישה ילדים. גפיגן הוא קתולי, ואת טקס הנישואין שלו בשנת 2003 ערך בכנסייה קתולית במנהטן. גפיגן נאם מספר נאומי פתיחה באוניברסיטאות קתוליות, ואף קיבל תואר דוקטור לשם כבוד מאוניברסיטת מרקט. מדיה וקבצים בנושא ג'ים גפיגן בוויקישיתוף אתר האינטרנט הרשמי של ג'ים גפיגן ג'ים גפיגן, ברשת החברתית פייסבוק ג'ים גפיגן, ברשת החברתית אקס (טוויטר) ג'ים גפיגן, ברשת החברתית אינסטגרם ג'ים גפיגן, ברשת החברתית טיקטוק ג'ים גפיגן, סרטונים בערוץ היוטיוב ג'ים גפיגן, במסד הנתונים הקולנועיים IMDb (באנגלית) ג'ים גפיגן, באתר Rotten Tomatoes (באנגלית) ג'ים גפיגן, באתר ספוטיפיי ג'ים גפיגן, באתר MusicBrainz (באנגלית) ג'ים גפיגן, באתר Discogs (באנגלית) ג'ים גפיגן, באתר Songkick (באנגלית) Locker, Melissa (8 בדצמבר 2014). "Weird Al, Sarah Silverman, Patton Oswalt, Jim Gaffigan Are All Grammy Nominees". ifc.com. AMC Networks. נבדק ב-30 בינואר 2015. {{cite web}}: (עזרה) McCarthy, Sean L. "Winners of the 2014 American Comedy Awards". TheComicsComic.com. נבדק ב-12 במאי 2014. {{cite web}}: (עזרה) "American Comedy Awards". NBC. נבדק ב-12 במאי 2014. {{cite web}}: (עזרה) "WEDDINGS/CELEBRATIONS; Jeannie Noth, Jim Gaffigan". The New York Times. 27 ביולי 2003. נבדק ב-17 ביולי 2016. {{cite news}}: (עזרה) "'Fat' Dad Jim Gaffigan On Kids, Comedy And Apartment Living". NPR. 2 במאי 2013. נבדק ב-6 בינואר 2014. {{cite web}}: (עזרה) Bellamy, Jimmy (26 ביולי 2013). "Funny story: Jim Gaffigan talks tour, life". Duluth News-Tribune (באנגלית). אורכב מ-המקור ב-22 במאי 2017. נבדק ב-22 במאי 2017. {{cite news}}: (עזרה) "Comedian Jim Gaffigan Takes Sundays Off From Stand-Up". The New York Times. 10 במאי 2013. {{cite news}}: (עזרה) Boorstein, Michelle. "Is comic Jim Gaffigan the Catholic Church's newest evangelizer?". The Washington Post. אורכב מ-המקור ב-8 ביוני 2013. נבדק ב-31 ביולי 2013. {{cite news}}: (עזרה) Mark Wedel (15 באפריל 2010). "Jim Gaffigan's deadpan humor to heat up Western Michigan University's Miller Auditorium". MLive.com. נבדק ב-31 ביולי 2013. {{cite web}}: (עזרה) University, Catholic. "Commencement 2016". The Catholic University of America (באנגלית). נבדק ב-2019-09-26. "Jeannie and Jim Gaffigan to serve as Marquette's spring Commencement speakers". www.marquette.edu. נבדק ב-2019-09-26.